Татарстанда техникум укучысы 6 көн эчендә минитрактор ясаган (ФОТО)

	Марсель Гыйзәтуллин Аксубай районының Яңа Үзи авылында яши. «Техника җене» кагылган, диләр андыйлар турында. 18 яшендә генә булуына карамастан, егет үзе мини трактор ясаган. Шушы тракторы белән җәен авылдашларына печән җыешкан, үзенең бакчасындагы бәрәңгесен алган.	 «Бер яктан, яраткан эш белән шөгыльләнәм, икенчедән, аз булса да, акча эшлим», – ди Марсель. Егет язмыш сынауларына түзем булып, бүген авылда ялгызы гына яшәргә мәҗбүр. 
	Эльвира МОЗАФФАР	
Шәһри Казан

	№ --- | 11.02.2016	


